
טקסט הדף מנוקד




	לֹא הָיָה שׁוֹבֵר בּוֹ אֶת הָרֶגֶל אֶלָּא נוֹקְבוֹ מִתּוֹךְ עַרְקוּבּוֹ וְתוֹלֶה בּוֹ

	הָיָה מַפְשִׁיט וְיוֹרֵד עַד שֶׁמַּגִּיעַ לֶחָזֶה הִגִּיעַ לֶחָזֶה חָתַךְ אֶת הָרֹאשׁ וּנְתָנוֹ לְמִי שֶׁזָּכָה בּוֹ חָתַךְ אֶת הַכְּרָעַיִם וּנְתָנָן לְמִי שֶׁזָּכָה בָּהֶן מֵרַק אֶת הַהֶפְשֵׁט קָרַע אֶת הַלֵּב וְהוֹצִיא אֶת דָּמוֹ

	חָתַךְ אֶת הַיָּדַיִם וּנְתָנָן לְמִי שֶׁזָּכָה בָּהֶן עָלָה לָרֶגֶל הַיְמָנִית חֲתָכָהּ וּנְתָנָהּ לְמִי שֶׁזָּכָה בָּהּ וּשְׁתֵּי בֵּיצִים עִמָּהּ קְרָעוֹ וְנִמְצָא כּוּלּוֹ גָּלוּי לְפָנָיו

	נָטַל אֶת הַפֶּדֶר וּנְתָנוֹ עַל בֵּית שְׁחִיטַת הָרֹאשׁ מִלְּמַעְלָה נָטַל אֶת הַקְּרָבַיִים וּנְתָנָן לְמִי שֶׁזָּכָה בָּהֶן לַהֲדִיחָן וְהַכָּרֵס מְדִיחִין אוֹתָהּ בְּבֵית הַמְּדִיחִין וּמְדִיחִין אוֹתָהּ כׇּל צׇרְכָּהּ וְהַקְּרָבַיִים מְדִיחִין אוֹתָן שָׁלֹשׁ פְּעָמִים בְּמִעוּטָן עַל שׁוּלְחָנוֹת שֶׁל שַׁיִשׁ שֶׁבֵּין הָעַמּוּדִים

	נָטַל אֶת הַסַּכִּין וְהִפְרִישׁ אֶת הָרֵיאָה מִן הַכָּבֵד וְאֶצְבַּע הַכָּבֵד מִן הַכָּבֵד וְלֹא הָיָה מְזִיזָהּ מִמְּקוֹמָהּ נָ(ו)קַב אֶת הֶחָזֶה וּנְתָנוֹ לְמִי שֶׁזָּכָה בּוֹ

	עָלָה לַדּוֹפֶן הַיְּמָנִית הָיָה חוֹתֵךְ וְיוֹרֵד עַד הַשִּׁדְרָה וְלֹא הָיָה נוֹגֵעַ בַּשִּׁדְרָה עַד שֶׁמַּגִּיעַ לְבֵין שְׁתֵּי צְלָעוֹת דַּקּוֹת חֲתָכָהּ וּנְתָנָהּ לְמִי שֶׁזָּכָה בָּהּ וְהַכָּבֵד תְּלוּיָה בָּהּ

	בָּא לוֹ לַגֵּרָה הִנִּיחַ בָּהּ שְׁתֵּי צְלָעוֹת מִכָּאן וּשְׁתֵּי צְלָעוֹת מִכָּאן חֲתָכָהּ וּנְתָנָהּ לְמִי שֶׁזָּכָה בָּהּ הַקָּנֶה וְהַלֵּב וְהָרֵיאָה תְּלוּיִם בָּהּ

	בָּא לוֹ לַדּוֹפֶן הַשְּׂמָאלִית הִנִּיחַ בָּהּ שְׁתֵּי צְלָעוֹת דַּקּוֹת מִלְּמַעְלָן וּשְׁתֵּי צְלָעוֹת דַּקּוֹת מִלְּמַטָּן וְכָךְ הָיָה מַנִּיחַ בַּחֲבֶירְתָּהּ נִמְצָא מַנִּיחַ שְׁתַּיִם שְׁתַּיִם מִלְּמַעְלָן שְׁתַּיִם שְׁתַּיִם מִלְּמַטָּן

	חֲתָכָהּ וְנָתְנָה לְמִי שֶׁזָּכָה בָּהּ וְהַשִּׁדְרָה עִמָּהּ וְהַטְּחוֹל תָּלוּי בָּהּ וְהִיא הָיְתָה גְּדוֹלָה אֶלָּא שֶׁל יָמִין קוֹרִין גְּדוֹלָה שֶׁהַכָּבֵד תְּלוּיָה בָּהּ בָּא לוֹ לָעוֹקֶץ חֲתָכוֹ וּנְתָנוֹ לְמִי שֶׁזָּכָה בּוֹ הָאַלְיָה וְאֶצְבַּע הַכָּבֵד וּשְׁתֵּי כְּלָיוֹת עִמּוֹ נָטַל אֶת הָרֶגֶל הַשְּׂמָאלִית חֲתָכָהּ וּנְתָנָהּ לְמִי שֶׁזָּכָה בָּהּ נִמְצְאוּ כּוּלָּן עוֹמְדִים בְּשׁוּרָה וְהָאֵבָרִים בְּיָדָם




רש"י




	לא היה שובר בו את הרגל. כשהיה מתחיל הפשטו היה קרב הראש העוקץ והרגל ושתי דפנות וידים והחזה והגרה ונמצאת למד מהתם שמפשיטין אותו דרך הרגלים הילכך (כתוב) פירש לך כשתולהו ברגליו באונקליות לא היה שובר את רגליו ומניח רגל השבור ברגל האחר דרך הרגל ויורד עד לחזה וכן מוכח ביומא (דף כה:) דאמרינן התם דרך הנקב שינקוב ברגל שני כדרך הטבחים שתולין את הבהמה להפשיטה: אלא נוקבו מתוך ערקובו. כמו ארכובו בשני הרגלים נוקב ומניחן באונקליות דרך הנקבים וכל כך למה שלאחר שהפשיטה מנתחה אבר אבר וכשחותך רגל ימין עדיין תלויה הבהמה ברגל השמאלי ואם היה תולה אותה כמו הטבחים לאחר שיחתוך ממנה דגל ימין תפול הבהמה לארץ לפי שאותו הרגל תחוב ברגל האחר ועל ידי כן תלוי הבהמה: היה מפשיט ויורד עד שהגיע לחזה. שהרי הופשטה כל הבהמה אלא שעדיין תלויה עוד בחזה למטה שעדיין לא הופשטה שם כדקתני לבסוף מרק והפשיט וקודם שיחתוך ממנה שום אבר חותך את הראש ולא מפשיטו שהרי קודם הוא בהקטרה ונאה לחותכו קודם: ונתנו למי שזוכה בו. קודם שחתך את הכרעים רגלי הבהמה כרעים על שם כריעה קרי להו כרעים שמאחר שהופשטו הידים עד כנגד החזה יכול לחתוך כל ארבע רגלים יחד: מירק והפשיט. גמר כמו (יומא דף לא:) קרצו ומירק אחר שחיטה ידו (על) כלומר גמר הפשיטו נגד החזה וצואר וסוף הידים: קרע את הלב והוציא את דמו חתך את הידים ונתנן למי שזכה בהן עלה לרגל הימנית. וה''ה דקודם שיחתוך הידים היה לו לחתוך רגל הימנית אלא שעדיין כובד הבהמה ברגלים והבהמה נתלית ובכל הסדר הזה אין שום פסוק כי אם סברא לפי מה שנכון לעשות עושין: חתכה ונתנה למי שזכה בה. דהיינו אותו שזכה בראש: ושני ביצים עמה. שעולה בא זכר ואז הבהמה תלויה על ידי הרגל השמאלי: קרעו ונמצא כולו גלוי לפניו. עכשיו שנטל רגל הימני כשקרעו נמצא כולו גלוי לפניו ויכול לראות בפנים שכשלא היה הרגל עדיין חתוך אפי' אם היה קורעו לא היה מה שבפנים נראה כמו עתה: נטל הפדר. חלב ונתנו מכסה על בית שחיטת הראש למעלה לכסות בו בית השחיטה קתני בית השחיטת הראש כשהיה נושא את הראש על המזבח היה הופך בית השחיטה למעלה ולוקח החלב ומכסה וזה דרך נגוד למעלה ולא קתני בית השחיטה סתם למעוטי שחיטת צואר אתיא [סד''א] דכמו שהראש מגונה בשביל שחיטה הכי נמי צואר מגונה הילכך פי' לך בית שחיטת הראש למעוטי בית שחיטת צואר וצואר כשהיה נושא היה הופך החתך אצלו ואינו נראה אבל הראש קרניו בין אצבעותיו וחוטמו כלפי זרועותיו ובית שחיטתו למעלה הילכך נכסה הפדר בית השחיטה והכי יפה לעשות ושחיטת הצואר אינה מגונה בדם כל כך כמו הראש: נטל את הקרביים ונותנן למי שזכה בהן להדיחן. ולהסיר הטינוף שבהן: וידיחו אותו בבית המדיחין. ומדיחן כל צרכה לפי שיש בה טינופת הרבה קבעו לה לשכה אחת להדיחה שם ולא קבע בה הדחה שיש כרס שיש בה טינופת הרבה ויש שאין בה כל כך (הקרביים) והבני מעיים אין בהן משום טינופת כל כך: מדיחין אותן ג' פעמים. (בכך לכל) במיעוטן של שולחנות בשולחן הקטן של שולחנות של שיש שבבית המטבחיים ולאו היינו שולחנות שבין העמודים על אותי היו מפשיטין כדמפרש במסכת מדות (דף לו.) אבל מלבד אותן שולחנות היו שולחנות של שיש נראה לי שהיו קבועין בגבוה שעליהן היו מדיחין קרביים וכן מייתינן על גמרא דהאי פירקא י' שולחנות היו במקדש ח' של שיש בבית המטבחיים שעליהם מדיחין את הקרביים אבל שולחנות שהיו מפשיטין היו בין עמודים וכן גרסי' בהדיא במסכת מדות (דף לו.) שולחנות של שיש שבין העמודים ובשולחנות שעליהן מדיחין גרסי' בבית המטבחיים וכן מוכח במדות דאמרינן מקום הטבעות כ''ד לשולחנות ד' שולחנות לעמודים כו' הננסין ד' והמותר מקום הננסין: במיעוט. שולחנות של שיש יכולין להדיח שהתמיד היה כבש והא דתנן במדות (דף לז:) לשכה ששם היו מדיחין קרבי קדשים היינו כרס כדמוכח הכא שמדיחין בבית המדיחין הכרס וכל צרכי בית המטבחיים מדיחין שם ונראה לי הא דלא היו רוצים להדיח הקרביים עם הכרס בלישכת מדיחין משום שהכרס יותר ויותר יש בה טינופת ואם יודחו יחד יתלכלכו זה מזה לכך קבעו זה לזה מקום: ונטל את הסכין והפריש את הריאה מן הכבד. ועד עכשיו לא היה לו צורך סכין לא בנטילת הפדר ולא בנטילת קרביים שזהו דבר שנוטלין ומפרידין בלא סכין: והפריש את הריאה מן הכבד. הפריד זה מזה כדי שתהא הריאה עם צואר כדלקמן והכבד עם דופן ימין: ואצבע הכבד מן הכבד. אצבע הכבד כשחותכים את הכבד ומפרידין אותו ממקומו נשאר מעט כבד מן העוקץ אצל הכליות ולא היה מזיזה ממקומה: נקב את החזה. בדבר שאינו חותך כדרכו שייך לשון נקיבה שהיה מפריד החזה מן הדפנות והצלעות זו ארוכה מזו ועוד יש לומר לפי שהחזה על הדפנות כמו אהל וכשנטל את החזה משם הוי כמי שניקב בבהמה שהחזה קצר ברחבו ודומה מקומו לאחר נטילתו כחלון וזהו עיקר: ונתנו למי שזכה בו עלה לדופן הימני היה חותך ויורד עד השדרה. אצל השדרה חותך ולא היה נוגע בשדרה שהשדרה היה מניח אותה עם הדופן השמאלי לפי שבזה הדופן היה חולה הכבד: לא היה חותך השדרה עמו. שאם היה חותכו עמו היתה כבידה [הרבה] (היה): עד שהיה מגיע לב' הצעות דקות. אצל החזה כלומר היה חותך ויורד עד שיהא מגיע לאותן צלעות וגם למעלה אצל העוקץ היה מניח ב' הצלעות ולקמיה מפרש כשיפריש דופן שמאלי דקתני ומניח ב' צלעות דקות מלמעלה וכו' וכך היה עושה בחבירתה דופן ימין: חותכה ונותנה למי שזכה בו. והכבד תלוים בה לכך הפריש קודם הריאה מן הכבד שבב' הקרבות היו: בא לו לגרה. לצואר: והניח בה ב' צלעות מכאן וב' צלעות מכאן. ב' צלעות הניח בו כבר כשחתך הדופן הימני ועכשיו (הניח בו שעויין) הניח בה ב' צלעות מצד אחר וזהו אותן צלעות שהן בדופן אצל חזה ועדיין לא חתך דופן השמאלי לכך שייך לומר והניח בה שעדיין הן מחוברות לדופן: והקנה והלב והריאה תלוין בה בא לו לדופן שמאלי והניח. לא גרסי' בה [אלא] והניח אצל העוקץ: ב' צלעות דקות. דהיינו למעלה וב' צלעות דקות מלמטה אצל החזה והניחן במקומן ולא חתך עם הדופן וכן היה מניח עם חבירתה בדופן הימני ב' צלעות למעלה אצל העוקץ ולפי שלא פירש לך למעלה ב' צלעות למעלה בנטילת דופן ימין פירשו כאן: נמצא מניח בשתיהן. בשתי דפנות שתים שתים מלמטה ושתים ושתים מלמעלה בין בדופן ימין בין בדופן שמאל מגיח בכל א' שתים שתים למטן וכן שתים שתים למעלן: חתכה. לדופן שמאל ונתנה למי שזכה בה והשדרה עמה תלויה בה והיא היתה כבידה יותר אלא של ימין קרויה גדולה לפי שהכבד תלוי בה והכבד לאו מן הדופן הוא אלא תלוי הוא בה ובשביל שדבר שאינו בכלל הדופן תלוי בה לכך נקראת גדולה: בא לו לעוקץ. הוא הזנב חתכו אצל רגל השמאלי שעדיין תלויה הבהמה בו: האליה ואצבע הכבד וב' כליות עמו. וכן ב' צלעות מכאן וב' צלעות מכאן לפי שאותן צלעות מיקרי כנפי העוקץ ולא חש לפרש שני צלעות מכאן ומכאן: נטל רגל השמאלי. שנשאר יחידי שכל הבהמה מנותחת לאברים ורגל שמא. לי נשאר עדיין באונקלי ונתנה למי שזכה בה נמצאו כולן עומדין בשורה והאברים בידם: עד עכשיו פירשו סדר ניתוחיה מעתה צריך לפרש סדר הולכתם למזבח כיצד מוליכים האברים קודמין זה לזה:

	אין פירוש לקטע זה




פירוש הרא"ש

לא היה שובר בו את הרגל. שהטבח שובר הרגל ועושה נקב ברגל ומעביר הרגל ששובר מן הארכובה דרך נקב שעושה ברגל האחר ותולה בשני הרגלים ומפשיט:



אלא נוקבו מתוך ערקובו. ברגל שמאלי ועשה נקב בין הגידים לעצם ותלאו ברגל א' וחברו בבכורות [דף מ:] זנב הרגל שאינו מגעת לערקוב:



היה מפשיט ויורד. באמצע בין הבהמה וקצת מן הצדדין עד שמגיע לחזה:



חתך את הראש. עם העור שאינה בכלל הפשטה כדאמרי' בפרק ב' דחולין [דף כז.]:



חתך את הכרעיים. ד' הרגלים עד הארכוב':



מירק את ההפשט. גמר כל ההפשט וסילק העור מן הבשר:



קרע הלב והוציא את דמו. לפי כשהשה צמא גונחת בשעת השחיטה וממשכת את הדם מבית השחיטה והוא הדם הקרוש הנמצא בלב וה"ל כדם שנשפך ולא נתקבל בכלי ופסול למזבח. נ"ל שמשנה זו אין מקומה כאן אלא אחר אותה משנה דקרעו ונמצא כולו גלוי לפניו דקודם אותו קריעה א"א להוציא את הלב:



חתך את הידים. מן הכתפים:



לרגל הימני. הוא הירך:



למי שזכה בה. הוא הכהן שזוכה בראש ושתי ביציו הניח דבוקים בירך:



נטל את הפדר. חלב שעל הקרב:



ונתנו על בית השחיטה מלמעלה. לכסות לכלוך דם בית השחיטה ודרש לה מקרא בפ"ב דחולין [שם] דכתיב את ראשו ואת פדרו וערך:



הכרס היו מוליכין אותו ללשכת מדיחין. ולא רצו להוציא כל הפרש בעזרה:



כל צרכה. בלי קצבה עד שתהא יפה בכל הצורך:



מדיחין אותן שלש פעמים במעוטה וכו'. בכלי כמו מעוטן של זיתים מלשון עטיניו מלאו חלב [איוב כא]. ול"נ במיעוטה לכל המיעוט ג' פעמים להעביר שירקא דמעיי'. ואית דגרסי במיעוטה של שולחנות שבין העמודים פי' בשולחן קטן שבין העמודים והא דאמרינן במסכת מדות [דף לז:] שבלשכת המדיחין מדיחין את הקרבים קרבים דהתם היינו כרס אי נמי התם מיירי בשאר קדשים כדקתני התם ששם היו מדיחין כשהיה להם רוב זבחים היו הולכים ללשכת המדיחין. אבל התמיד היו מדיחין הקרבים על שולחנות:



והפריש את הריאה מן הכבד. לפי שהכבד קרב עם הדופן הימני והריאה עם הגרה:



ואצבע הכבד מן הכבד. כי אצבע הכבד היתה קריבה עם העוקץ והכליות כמו בשאר קרבנות דכתיב על הכליות יסירנה ופירש"י ז"ל שיהא מעט מן הכבד עם הכליות:



ולא היה מזיזה ממקומה. אחר שהפרידן זה מזה אלא מניחן כאן עד שהיה מנתח את האברים ומניח הריאה דבוקה לגרה והכבד עם הדופן ואצבע כבד עם העוקץ:



נוקב את החזה. שעושה כמין ארובה שחותך את שומן החזה הרואה את הקרקע מראשי הצלעות ונשאר כמין נקב בין ראשי הצלעות:





הגהות יעב"ץ

במשנה מדיחין אותן שלש פעמים וכו' ולא היה מזיזה ממקומה. נקב את החזה כצ"ל:


במפרש ד"ה לא היה שובר וכו' מתחיל הפשטו. נ"ב נראה חסר כאן כלשון הזה לפי שדרך הפשטו וכו' כדאיתא ביומא (כ"א) הראש והרגל כצ"ל כו':


בא"ד הראש והרגל העוקץ והרגל כצ"ל:


בא"ד הלכך כאן פירש לך וכו' באונקלית כצ"ל:


בא"ד ברגל האחד אלא מפשיט דרך הרגל ויורד עד לחזה דרך הנקב כצ"ל והשאר נמחק:


בא"ד שלאחר שהפשיטו מנחתו אבר אבר כצ"ל:


ד"ה היה מפשיט וכו' לבסוף מרק ההפשט כצ"ל:


ד"ה מרק ההפשט כצ"ל:


ד"ה נטל הפדר וכו' בית שחיטת הראש כצ"ל:


ד"ה נטל את וכו' להסיר הטינוף כצ"ל:


ד"ה מדיחין אותן בבית המדיחין כצ"ל:


בא"ד ולא קבע בה הדחה. מה שנ"ב נ"א בא' נמחק. ונ"ב ר"ל לא קבע בה הדחה במספר. כמ"ש בקרבים ג"פ. אבל בכרס אמר כל צרכה ופרושה עד שתחנקה:


ד"ה מדיחין אותו וכו' שהיו קבועין בגובה שעליהן וכו' לכך קבעו לזה ולזה מקום כצ"ל:


ד"ה ואצבע הכבד וכו' ולא היה מזיזה ממקומה כצ"ל:


ד"ה והניח בה וכו' ועכשיו הניח בה ב' צלעות וכו' שהן מדופן ימנית אצל חזה כצ"ל:


ד"ה חתכה כו' למי שזכה בה והשדרה תלויה בה כצ"ל:


ד"ה בא לו לעוקץ הוא הזנב כצ"ל:





באר שבע

היה מפשיט ויורד עד שמגיע לחזה. ולא דמי לההיא דתניא בבכורות בפרק כל פסולי המוקדשין ובתמורה פרק ולד חטאת אין מרגילין ביום טוב ואין מרגילין בבכור דהתם איירי במפשיטו לעשות נוד שלם וצריך להוציא רגליו מצואתו:



מירק את ההפשט כו'. מירק לשון גמר כדאמרינן במדרש מי שהתחיל במצוה אומרים לו מרוק וכדתנן קרצו ומירק אחר שחיטתו כו':



ונותנן למי שזכה בהן להדיחן וכו'. בפרק שני דזבחים אמרינן ירחץ במים במים ולא ביין ולא במזג כו' במים לרבות אפילו מים מכונסים:



שלשה פעמים במעוטן על שלחנות כו'. נראה מדברי המפרש שגרס במעוטן של שלחנות ולכן פירש במעוטן כלומר בשלחן הקטן של שלחנות של שיש כו'. ולי נראה דנוסחא משובשת היא אלא ה"ג שלשה פעמים במעוטן על שלחנות וענינו מדיחין אותן שלשה פעמים לכל הפחות והיינו במעוטן ואם רצה להוסיף ולהדיחן יותר משלשה פעמים מוסיף:





שערי תורת בבל

(לא א) נטל את הקרביים ונתנן למי שזכה בהן להדיחן והכרס מדיחין וכו' והקרביים מדיחין וכו'.—יש לדקדק בלשון המשנה שפתח בקרביים וסיים בקרביים ושנה דין הכרס באמצע, ולמה הפסיק באמצע? וכן היה צריך לשנות 'נטל את הקרביים ונתנן למי שזכה בהן להדיחן ומדיחין אותן ג' פעמים במעוטן על שלחנות של שיש שבין העמודים, והכרס מדיחין אותה בבית המדיחין, ומדיחין אותה כל צרכה וכו". ועוד יש להתפלא על התנא, ששנה סדר זה: למה השמיט לגמרי דין הכרעיים, ולא הודיע מקום הדחתן, וכמה פעמים צריך להדיחן? והרי גם אותן צריכים להדיח, ומקרא מלא הוא "והקרב והכרעים ירחץ במים" (ויק' א יג)*ועי' רמב"ם הל' מעשה הקרבנות פ"ו ה"ו שהביא את המקרא "והקרב והכרעים ירחץ במים" וכתב שם דין הדחת הקרביים והכרס, וסתם דין הדחת הכרעיים. וגם זה תימה..


והנה זה כמה שנים שראיתי בספר אחד כ"י מחכם אחד פה בריסק, שהיה בתחלת המאה הנוכחית, ושמו הטוב נעלם ממני, שכתב להגיה בסיפא דמשנתנו "והכרעים (במקום "והקרביים") מדיחין אותן ג' פעמים במעוטן על שלחנות של שיש שבין העמודים". ולפ"ז נראה דמשום שאותו כהן המוליך את הקרביים בבזך הוא מוליך גם את הכרעיים הנתונות עליהן, וברור דשם נתונה גם הכרס, שהיא בכלל הקרביים, לפיכך נשנה כאן דין הדחת הקרביים והכרס והכרעיים יחדיו ושנה מקום הדחתן ושיעור הדחתן.


והנה הגהה זו היתה נראית נכונה, אלא שיש לי מקום עיון בתוס' זבח' פ"ט ה"ט, דתני התם: "עולה שחוטה שעלתה על המזבח או שעלתה חיה ושחטה, הרי זה מפשיט ומנתח ומוריד את הדם וזורקו למטה מוריד את הקרבים ומדיחן במים וחוזר ומעלה אותן"*סוף בר' זו הביאו בזבחים פה א (ע"ש).. והנה אף פה ברור, שהכרס בכלל הקרבים, אלא שקשה למה השמיט דין הכרעים, שבלי ספק היה צריך להורידן ולהדיחן ולחזור ולהעלותן. והנה הרמב"ם הל' פסולי המוקדשין פ"ג ה"ב העתיק דין ברייתא זו שמוריד את הקרבים ומדיחן, וגם הוא התכוין להשמיט דין הכרעים. עוד שנינו בשקלים פ"ו מ"ד: "שמונה של שיש בבית המטבחיים שעליהן מדיחין את הקרבים", וזה מסייע לנוסח שלנו במשנתנו כאן, שעל שלחנות של שיש שבין העמודים, שהן בבית המטבחיים (עי' מדות פ"ג מ"ה) היו מדיחים את הקרביים, וכאן וכאן נשמט דין הכרעיים. ואם תאמר שאין מדיחים את הכרעיים בבית המטבחיים אלא בלשכת המדיחין הא שנינו בסוף מדות "לשכת המדיחין ששם היו מדיחין קרבי הקדשים"*וכתב הראב"ד והרא"ש דקרבי הקדשים דשם היינו הכרס. ועוד תירץ הרא"ש, דהתם מיירי בשאר קדשים, וכאן מיירי בתמיד.. והרי גם כאן לא נזכרו הכרעיים. ולכך נראה לנו, שהתנא כולל בכל מקום את הכרעיים בכלל הקרביים, משום שכהן אחד מעלה אותן בבזך אחד כמו שנתבאר, לפיכך בכל מקום ששנינו "קרביים" אף הכרעיים בכלל. ואולי גם הרמב"ם התכוין לכך.

